title: Deċiżjoni tal-Kunsill (UE) 2017/1107 tat-8 ta' Ġunju 2017 fir-rigward tal-estensjoni tal-perijodu ta' intitolament għall-koproduzzjonijiet awdjoviżivi kif previst fl-Artikolu 5 tal-Protokoll dwar il-Kooperazzjoni Kulturali anness mal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra

text:
               22.6.2017

               MT

               Il-Ġurnal Uffiċjali tal-Unjoni Ewropea

               L 160/33

         DEĊIŻJONI TAL-KUNSILL (UE) 2017/1107
   tat-8 ta' Ġunju 2017
   fir-rigward tal-estensjoni tal-perijodu ta' intitolament għall-koproduzzjonijiet awdjoviżivi kif previst fl-Artikolu 5 tal-Protokoll dwar il-Kooperazzjoni Kulturali anness mal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Artikolu 3(1) tad-Deċiżjoni tal-Kunsill (UE) 2015/2169 tal-1 ta' Ottubru 2015 dwar il-konklużjoni ta' Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra (1),
   Wara li kkunsidra l-proposta mill-Kummissjoni Ewropea,
   Billi:

               (1)

               Fl-1 ta' Ottubru 2015, il-Kunsill adotta d-Deċiżjoni (UE) 2015/2169 dwar il-konklużjoni tal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra (“id-Deċiżjoni”).

               (2)

               Il-Protokoll dwar il-Kooperazzjoni Kulturali (“il-Protokoll”) li huwa anness mal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Korea, min-naħa l-oħra, jistabbilixxi fl-Artikolu 1 il-qafas li fi ħdanu l-Partijiet jikkooperaw biex jiġu ffaċilitati l-iskambji dwar attivitajiet kulturali, oġġetti u servizzi, inkluż fis-settur awdjoviżiv. Skont l-Artikolu 5(3) tal-Protokoll, il-Partijiet għandhom jiffaċilitaw il-koproduzzjonijiet bejn il-produtturi mill-Parti tal-UE u l-Korea, inkluż permezz ta' intitolament biex il-koproduzzjonijiet jibbenefikaw mill-iskemi rispettivi tagħhom għall-promozzjoni ta' kontenut kulturali lokali u reġjonali.

               (3)

               Skont l-Artikolu 5(8)(b) tal-Protokoll, wara l-perijodu inizjali ta' tliet snin, l-intitolament jiġġedded għal perijodu ta' tliet snin u wara għandu jiġġedded awtomatikament għal perijodi oħra suċċessivi tal-istess tul, sakemm Parti ma ttemmx l-intitolament billi tagħti avviż bil-miktub mill-anqas tliet xhur qabel l-iskadenza tal-perijodu inizjali jew kwalunkwe perijodu suċċessiv ieħor.

               (4)

               F'konformità mal-Artikolu 3(1) tad-Deċiżjoni (UE) 2015/2169, il-Kummissjoni għandha tavża lill-Korea bl-intenzjoni tal-Unjoni li ma testendix il-perijodu ta' intitolament għall-koproduzzjonijiet awdjoviżivi skont l-Artikolu 5 tal-Protokoll skont il-proċedura stabbilita fl-Artikolu 5(8) tal-Protokoll imsemmi, ħlief jekk, fuq proposta mill-Kummissjoni, il-Kunsill jaqbel erba' xhur qabel tmiem tali perijodu ta' intitolament li jkompli l-intitolament. Jekk il-Kunsill jaqbel li jkompli l-intitolament, din id-dispożizzjoni għandha terġa' ssir applikabbli fi tmiem il-perijodu mġedded tal-intitolament. Għall-finijiet speċifiċi li ssir deċiżjoni dwar it-tkomplija tal-perijodu ta' intitolament, il-Kunsill għandu jaġixxi b'unanimità.

               (5)

               Fil-5 ta' Settembru 2016, il-Grupp Konsultattiv Domestiku tal-Unjoni stabbilit skont l-Artikolu 3(5) tal-Protokoll ta opinjoni favorevoli għall-estensjoni tal-perijodu tal-intitolament, kif previst fl-Artikolu 5(8)(a)tal-Protokoll.

               (6)

               Il-Kunsill jaqbel mal-estensjoni tal-intitolament għall-koproduzzjonijiet awdjoviżivi biex jibbenefikaw mill-iskemi rispettivi tal-Partijiet għall-promozzjoni ta' kontenut kulturali lokali u reġjonali kif previst fil-paragrafi 4, 5, 6 u 7 tal-Artikolu 5 tal-Protokoll.

               (7)

               Din id-Deċiżjoni ma għandhiex taffettwa l-kompetenzi rispettivi tal-Unjoni u tal-Istati Membri,

         ADOTTA DIN ID-DEĊIŻJONI:
   Artikolu 1
   Il-perijodu ta' intitolament għall-koproduzzjonijiet awdjoviżivi biex jibbenefikaw mill-iskemi rispettivi tal-Partijiet għall-promozzjoni ta' kontenut kulturali lokali u reġjonali, kif previst fil-paragrafi 4, 5, 6 u 7 tal-Artikolu 5 tal-Protokoll, għandu jiġu estiż għal perijodu ta' tliet snin, mill-1 ta' Lulju 2017 sat-30 ta' Ġunju 2020.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu,, ir-8 ta' Ġunju 2017.

            Għall-Kunsill

            Il-President

         K. SIMSON

      (1)  ĠU L 307, 25.11.2015, p. 2.


title: Deċiżjoni tal-Kummissjoni (UE) 2015/2300 tat-8 ta' Diċembru 2015 dwar il-pagament fil-munita euro mir-Renju Unit ta' ċertu nfiq li jirriżulta mil-leġiżlazzjoni agrikola settorjali (notifikata bid-dokument C(2015) 8576)

text:
               10.12.2015

               MT

               Il-Ġurnal Uffiċjali tal-Unjoni Ewropea

               L 324/35

         DEĊIŻJONI TAL-KUMMISSJONI (UE) 2015/2300
   tat-8 ta' Diċembru 2015
   dwar il-pagament fil-munita euro mir-Renju Unit ta' ċertu nfiq li jirriżulta mil-leġiżlazzjoni agrikola settorjali

         (notifikata bid-dokument C(2015) 8576)

   (It-test bl-Ingliż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b'mod partikolari l-Artikolu 108 tiegħu,
   Billi:

               (1)

               L-Artikolu 108 tar-Regolament (UE) Nru 1306/2013 jesiġi li l-Istati Membri li ma jkunux adottaw il-munita Euro u li jiddeċiedu li jħallsu l-infiq li jirriżulta mil-leġiżlazzjoni agrikola settorjali fil-munita euro minflok fil-munita nazzjonali tagħhom, għandhom jieħdu miżuri biex jiżguraw li l-użu tal-munita euro ma joħloqx vantaġġ sistematiku meta mqabbel mal-użu tal-munita nazzjonali.

               (2)

               Preċedentement, id-Deċiżjoni tal-Kummissjoni (UE) 2015/1352 (2) kienet tapprova tali miżuri kkomunikati mir-Renju Unit.

               (3)

               Fit-30 ta' Ottubru 2015, ir-Renju Unit innotifika lill-Kummissjoni dwar l-intenzjoni tiegħu li jżid in-numru ta' miżuri li skonthom ikun jista' jħallas l-infiq fil-munita Euro minflok f'liri sterlini, kif ukoll il-miżuri li għandhom jiġu applikati skont l-Artikolu 108 tar-Regolament (UE) Nru 1306/2013 biex jiġi żgurat li l-użu tal-munita Euro minflok il-lira sterlina ma jwassalx għall-ħolqien ta' xi vantaġġ sistematiku.

               (4)

               Fil-qosor, dawn huma l-miżuri ppjanati mir-Renju Unit:

                           —

                           l-operaturi jistgħu jitħallsu fil-munita Euro dawk l-ammonti stabbiliti fil-leġiżlazzjoni tal-Unjoni, jew li jirriżultaw minnha,

                           —

                           l-operaturi għandhom jassumu r-riskju kollu tar-rata tal-kambju li jirriżulta mill-konverżjoni sussegwenti f'liri sterlini,

                           —

                           l-operaturi għandhom jassumu impenn kontinwu għal minimu ta' sena,

                           —

                           fir-rigward tal-pagament bażiku u tal-pagamenti diretti oħra kif imsemmi fir-Regolament (UE) Nru 1307/2013 tal-Parlament Ewropew u tal-Kunsill (3), l-operaturi għandhom jagħżlu li jħallsu fil-munita Euro meta jressqu l-applikazzjoni tagħhom kif imsemmi fl-Artikolu 13(1) tar-Regolament ta' Implimentazzjoni tal-Kummissjoni (UE) Nru 809/2014 (4),

                           —

                           fir-rigward tal-miżuri tas-suq adottati skont ir-Regolament (UE) Nru 1308/2013 tal-Parlament Ewropew u tal-Kunsill (5), ir-Regolament tal-Kunsill (UE) Nru 1370/2013 (6) (għajr għajnuna temporanja eċċezzjonali lill-bdiewa fis-setturi tal-bhejjem), u r-Regolament (UE) Nru 510/2014 tal-Parlament Ewropew u tal-Kunsill (7) u l-azzjonijiet ta' informazzjoni u ta' promozzjoni rigward prodotti agrikoli skont ir-Regolament (UE) Nru 1144/2014 tal-Parlament Ewropew u tal-Kunsill (8), l-operaturi għandhom ikunu ġew approvati mill-inqas tliet xhur minn qabel sabiex jirċievu l-pagamenti fil-munita Euro; l-operaturi għandhom jinnotifikaw tliet xhur minn qabel l-intenzjoni tagħhom li jirtiraw minn dan l-arranġament; imbagħad, pagamenti ġodda fil-munita Euro jkunu possibbli biss wara perjodu ta' stennija ta' sena,

                           —

                           fir-rigward tal-għajnuna temporanja eċċezzjonali lill-bdiewa fis-setturi tal-bhejjem skont ir-Regolament ta' Delega tal-Kummissjoni (UE) 2015/1853 (9), l-operaturi għandhom ikunu għażlu li jirċievu l-pagamenti tal-PAK fil-munita Euro qabel is-17 ta' Ottubru 2015.

               (5)

               Dawn il-miżuri huma f'konformità mal-għan stabbilit bir-Regolament (UE) Nru 1306/2013, jiġifieri biex jevitaw il-ħolqien ta' xi vantaġġ sistematiku li jirriżulta mill-użu tal-munita Euro minflok il-munita nazzjonali. Għaldaqstant, dawn il-miżuri għandhom jiġu approvati.

               (6)

               Għalhekk, id-Deċiżjoni (UE) 2015/1352 għandha titħassar u tiġi sostitwita b'din id-Deċiżjoni,

         ADOTTAT DIN ID-DEĊIŻJONI:
   Artikolu 1
   Il-miżuri kkomunikati mir-Renju Unit fit-30 ta' Ottubru 2015 fir-rigward tal-pagament fil-munita Euro ta' nfiq li jirriżulta mil-leġiżlazzjoni agrikola settorjali elenkati fl-Anness u, fejn applikabbli, kwalunkwe att ta' delega jew ta' implimentazzjoni adottat abbażi ta' dawk l-istrumenti huma b'dan approvati.
   Artikolu 2
   Id-Deċiżjoni (UE) 2015/1352 hija mħassra.
   Artikolu 3
   Din id-Deċiżjoni hija indirizzata lir-Renju Unit tal-Gran Brittanja u l-Irlanda ta' Fuq.

      Magħmul fi Brussell, it-8 ta' Diċembru 2015.

            Għall-Kummissjoni

         Phil HOGAN

            Membru tal-Kummissjoni

      (1)  ĠU L 347, 20.12.2013, p. 549.

      (2)  Id-Deċiżjoni tal-Kummissjoni (UE) 2015/1352 tat-30 ta' Lulju 2015 dwar il-pagament fil-munita Euro mir-Renju Unit ta' ċertu nfiq li jirriżulta mil-leġiżlazzjoni agrikola settorjali (ĠU L 208, 5.8.2015, p. 33).

      (3)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).

      (4)  Ir-Regolament ta' Implimentazzjoni tal-Kummissjoni (UE) Nru 809/2014 tas-17 ta' Lulju 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta' amministrazzjoni u kontroll, tal-miżuri tal-iżvilupp rurali u tal-kundizzjonalità (ĠU L 227, 31.7.2014, p. 69).

      (5)  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).

      (6)  Ir-Regolament tal-Kunsill (UE) Nru 1370/2013 tas-16 ta' Diċembru 2013 li jiddetermina miżuri dwar l-iffissar ta' ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli (ĠU L 346, 20.12.2013, p. 12).

      (7)  Ir-Regolament (UE) Nru 510/2014 tal-Parlament Ewropew u tal-Kunsill tas-16 ta' April 2014 li jistabbilixxi l-arranġamenti kummerċjali applikabbli għal ċerti prodotti li jirriżultaw mill-ipproċessar tal-prodotti agrikoli u jħassar ir-Regolamenti tal-Kunsill (KE) Nru 1216/2009 u (KE) Nru 614/2009 (ĠU L 150, 20.5.2014, p. 1).

      (8)  Ir-Regolament (UE) Nru 1144/2014 tal-Parlament Ewropew u tal-Kunsill tat-22 ta' Ottubru 2014 dwar azzjonijiet ta' informazzjoni u ta' promozzjoni rigward prodotti agrikoli implimentati fis-suq intern u f'pajjiżi terzi u li jħassar ir-Regolament tal-Kunsill (KE) Nru 3/2008 (ĠU L 317, 4.11.2014, p. 56).

      (9)  Ir-Regolament ta' Delega tal-Kummissjoni (UE) 2015/1853 tal-15 ta' Ottubru 2015 li jipprevedi għajnuna temporanja eċċezzjonali lill-bdiewa fis-setturi tal-bhejjem (ĠU L 271, 16.10.2015, p. 25).

      ANNESS

         Miżuri espressi u pagabbli fil-munita euro

                  Skema

                  Regolament

                  Skemi ta' Pagament Dirett

                  Ir-Regolament (UE) Nru 1307/2013

                  Azzjonijiet ta' informazzjoni u ta' promozzjoni fir-rigward ta' prodotti agrikoli

                  Ir-Regolament (UE) Nru 1144/2014

                  Xiri sfurzat taċ-ċanga

                  Ir-Regolament (UE) Nru 1308/2013
                  Ir-Regolament (UE) Nru 1370/2013

                  Xiri sfurzat taċ-ċereali

                  Xiri sfurzat tal-butir

                  Xiri sfurzat tat-trab tal-ħalib xkumat

                  Għajnuna għall-ħżin privat taċ-ċanga

                  Għajnuna għall-ħżin privat tal-butir

                  Għajnuna għall-ħżin privat tal-ġobon

                  Għajnuna għall-ħżin privat tal-fibra tal-kittien

                  Għajnuna għall-ħżin privat taż-żejt taż-żebbuġa

                  Għajnuna għall-ħżin privat tal-laħam tal-majjal

                  Għajnuna għall-ħżin privat tal-laħam tan-nagħaġ u tal-mogħoż

                  Għajnuna għall-ħżin privat tat-trab tal-ħalib xkumat

                  Għajnuna għall-ħżin privat taz-zokkor abjad

                  Għajnuna għall-provvista tal-ħalib u prodotti tal-ħalib lit-tfal

                  Rifużjonijiet tal-esportazzjoni

                  Rifużjonijiet tal-esportazzjoni għal prodotti agrikoli pproċessati u oġġetti li mhumiex elenkati fl-Anness I tat-TFUE

                  Ir-Regolament (UE) Nru 510/2014
                  Ir-Regolament (UE) Nru 1370/2013

                  Għajnuna temporanja eċċezzjonali lill-bdiewa fis-setturi tal-bhejjem

                  Ir-Regolament ta' Delega (UE) 2015/1853


title: 2009/634/KE,Euratom: Deċiżjoni tal-Parlament Ewropew tat- 23 ta’ April 2009 dwar l-għeluq tal-kontijiet għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima III – Kummissjoni

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/71

         DEĊIŻJONI TAL-PARLAMENT EWROPEW
   tat-23 ta’ April 2009
   dwar l-għeluq tal-kontijiet għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima III – Kummissjoni
   (2009/634/KE, Euratom)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2007 (1),

               —

               wara li kkunsidra l-kontijiet annwali finali tal-Komunitajiet Ewropej għas-sena finanzjarja 2007 – Volum I (SEC(2008) 2359 – C6-0415/2008) (2),

               —

               wara li kkunsidra r-rapporti annwali tal-Kummissjoni għall-Parlament Ewropew u għall-Kunsill dwar is-segwitu għad-deċiżjonijiet ta’ kwittanza 2006 (COM(2008) 629, COM(2008) 628) u d-dokumenti ta’ ħidma tas-servizzi tal-Kummissjoni maħruġa ma’ dawn ir-rapporti (SEC(2008) 2579, SEC(2008) 2580),

               —

               wara li kkunsidra l-Komunikazzjoni tal-Kummissjoni bit-titlu “Sinteżi tal-kisbiet amministrattivi tal-Kummissjoni fl-2007” (COM(2008) 338),

               —

               wara li kkunsidra r-rapport annwali tal-Kummissjoni għall-awtorità ta’ kwittanza dwar il-verifiki interni mwettqa fis-sena 2007 (COM(2008) 499) u d-dokument ta’ ħidma tas-servizzi tal-Kummissjoni maħruġ ma’ dan ir-rapport (SEC(2008) 2361),

               —

               wara li kkunsidra r-rapport tal-Kummissjoni dwar it-tweġibiet tal-Istati Membri għar-rapport annwali tal-Qorti tal-Awdituri għas-sena finanzjarja 2006 (COM(2008) 112),

               —

               wara li kkunsidra l-Green Paper dwar l-inizjattiva Ewropea favur it-trasparenza, adottata mill-Kummissjoni fit-3 ta’ Mejju 2006 (COM(2006) 194),

               —

               wara li kkunsidra l-Opinjoni Nru 2/2004 tal-Qorti tal-Awdituri dwar il-mudell ta’ verifika waħda (single audit) (u l-proposta relatata ma’ qafas ta’ kontroll intern Komunitarju) (3),

               —

               wara li kkunsidra l-Komunikazzjoni tal-Kummissjoni fuq ir-roadmap għal qafas ta’ kontroll intern integrat (COM(2005) 252),

               —

               wara li kkunsidra l-pjan ta’ azzjoni tal-Kummissjoni għal qafas ta’ kontroll intern integrat (COM(2006) 9), ir-rapport tal-Kummissjoni lill-Kunsill, lill-Parlament Ewropew u l-Qorti Ewropea tal-Awdituri dwar il-progress tal-pjan ta’ azzjoni tal-Kummissjoni lejn qafas integrat tal-kontroll intern (COM(2007) 86) u d-dokument ta’ ħidma tas-servizzi tal-Kummissjoni maħruġ ma’ dan ir-rapport (SEC(2007) 311),

               —

               wara li kkunsidra l-ewwel rapport ta’ nofs is-sena dwar it-tabella tal-progress għall-implimentazzjoni tal-pjan ta’ azzjoni tal-Kummissjoni għal qafas ta’ kontroll intern integrat, ippubblikat fid-19 ta’ Lulju 2006 (SEC(2006) 1009), konformi mat-talba magħmula mill-Parlament Ewropew fir-riżoluzzjoni tiegħu maħruġa mad-deċiżjoni ta’ kwittanza għas-sena finanzjarja 2004,

               —

               wara li kkunsidra l-Opinjoni Nru 6/2007 tal-Qorti tal-Awdituri dwar it-taqsiriet annwali tal-Istati Membri; id-“dikjarazzjonijiet nazzjonali” tal-Istati Membri; u x-xogħol ta’ verifika fuq il-fondi tal-UE mill-korpi nazzjonali tal-verifika (4),

               —

               wara li kkunsidra l-pjan ta’ azzjoni tal-Kummissjoni għat-tisħiħ tal-funzjoni ta’ monitoraġġ tal-Kummissjoni fil-kuntest tal-ġestjoni konġunta tal-azzjonijiet strutturali (COM(2008) 97),

               —

               wara li kkunsidra l-Komunikazzjoni tal-Membri tal-Kummissjoni is-Sinjura Hübner u s-Sur Špidla lill-Kummissjoni, fejn ippreżentaw rapport intermedjarju dwar l-implimentazzjoni tal-pjan ta’ azzjoni għat-tisħiħ tal-funzjoni ta’ monitoraġġ tal-Kummissjoni fil-kuntest tal-ġestjoni konġunta tal-azzjonijiet strutturali (SEC(2008) 2756) u d-dokument ta’ ħidma tas-servizzi tal-Kummissjoni maħruġ ma’ dan ir-rapport (SEC(2008) 2755),

               —

               wara li kkunsidra r-rapport tal-Kummissjoni lill-Kunsill, lill-Parlament Ewropew u lill-Qorti tal-Awdituri dwar il-pjan ta’ azzjoni tal-Kummissjoni għal qafas ta’ kontroll intern integrat (COM(2008) 110) u d-dokument ta’ ħidma tas-servizzi tal-Kummissjoni maħruġ ma’ dan ir-rapport (SEC(2008) 259),

               —

               wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2007 flimkien mat-tweġibiet tal-istituzzjonijiet (5) u r-rapport speċjali tal-Qorti tal-Awdituri,

               —

               wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet bażiċi, ipprovduta mill-Qorti tal-Awdituri skont l-Artikolu 248 tat-Trattat KE (6),

               —

               wara li kkunsidra l-Komunikazzjoni tal-Kummissjoni tas-16 ta’ Diċembru 2008 dwar interpretazzjoni komuni tal-idea tar-riskju tollerabbli ta’ żbalji (COM(2008) 866) u d-dokument ta’ ħidma tas-servizzi tal-Kummissjoni maħruġ ma’ dan ir-rapport (SEC(2008) 3054),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 dwar il-kwittanza li trid tingħata lill-Kummissjoni għall-esekuzzjoni tal-baġit għas-sena finanzjarja 2007 (5587/2009 – C6-0055/2009),

               —

               wara li kkunsidra l-Artikoli 274, 275 u 276 tat-Trattat KE kif ukoll l-Artikoli 179a u 180b tat-Trattat Euratom,

               —

               wara li kkunsidra l-Artikolu 246 u l-Artikoli li jsegwu tat-Trattat KE, fir-rigward tal-Qorti tal-Awdituri,

               —

               wara li kkunsidra l-istandards internazzjonali tal-verifika u l-istandards internazzjonali tal-kontabilità, b’mod partikolari dawk applikabbli għas-settur pubbliku,

               —

               wara li kkunsidra r-Reviżjoni Internazzjonali minn Esperti fil-Qasam mill-Qorti tal-Awdituri,

               —

               billi r-Regolament tal-Kunsill (KEE, Euratom, KEFA) Nru 259/68 tad-29 ta’ Frar 1968 li jistipula r-Regolamenti tal-Persunal għall-Uffiċjali u l-Kondizzjonijiet tal-Impjieg ta’ Haddiema Oħr tal-Komunitajiet Ewropej (7), b’mod partikolari Titolu V, Kapitlu 3, li jittratta persjonijiet tal-irtirar u tal-invalidità flimkien ma’ Anness XII, li jistipula d-dispożizzjonijiet għal Artikolu 83a tar-Regolamenti għall-Persunal,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (8), u b’mod partikolari l-Artikoli 145, 146 u 147 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta’ Diċembru 2002 li jistipula l-istatut għall-aġenziji esekuttivi li se jkunu fdati b’ċerti ħidmiet li għandhom x’jaqsmu mat-tmexxija tal-programmi Komunitarji (9), u b’mod partikulari l-Artikolu 14(2) u (3) tiegħu,

               —

               wara li kkunsidra l-Artikolu 70 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A6-0168/2009),

               A.

               billi, skont l-Artikolu 275 tat-Trattat KE, il-Kummissjoni hija kompetenti biex tistabbilixxi l-kontijiet,

               1.

               japprova l-għeluq tal-kontijiet dwar l-implimentazzjoni tal-baġit ġenerali tal-Unjoni Ewropea għas-sena finanzjarja 2007;

               2.

               Jippreżenta l-kummenti tiegħu fir-riżoluzzjoni li hi parti integrali tad-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima III - Kummissjoni u Aġenziji Esekuttivi;

               3.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri u lill-Bank Ewropew tal-Investiment, kif ukoll lill-parlamenti u l-istituzzjonijiet nazzjonali u reġjonali ta’ verifika tal-Istati Membri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU L 77, 16.3.2007.

      (2)  ĠU C 287, 10.11.2008, p. 1.

      (3)  ĠU C 107, 30.4.2004, p. 1.

      (4)  ĠU C 216, 14.9.2007, p. 3.

      (5)  ĠU C 286, 10.11.2008, p. 1.

      (6)  ĠU C 287, 10.11.2008, p. 111.

      (7)  ĠU L 56, 4.3.1968, p. 1.

      (8)  ĠU L 248, 16.9.2002, p. 1.

      (9)  ĠU L 11, 16.1.2003, p. 1.


title: Deċiżjoni tal-Kunsill (UE) 2017/1790 tal-25 ta' Settembru 2017 dwar il-pożizzjoni li għandha tittieħed, f'isem l-Unjoni Ewropea, fi ħdan il-Kunsill ta' Kooperazzjoni stabbilit mill-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Armenja, min-naħa l-oħra, fir-rigward tal-adozzjoni tal-Prijoritajiet ta' Sħubija UE-Armenja

text:
               4.10.2017

               MT

               Il-Ġurnal Uffiċjali tal-Unjoni Ewropea

               L 256/9

         DEĊIŻJONI TAL-KUNSILL (UE) 2017/1790
   tal-25 ta' Settembru 2017
   dwar il-pożizzjoni li għandha tittieħed, f'isem l-Unjoni Ewropea, fi ħdan il-Kunsill ta' Kooperazzjoni stabbilit mill-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Armenja, min-naħa l-oħra, fir-rigward tal-adozzjoni tal-Prijoritajiet ta' Sħubija UE-Armenja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 207 u 209, flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Il-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Armenja, min-naħa l-oħra (1), (“il-Ftehim”) ġie ffirmat fit-22 ta' April 1996 u daħal fis-seħħ fl-1 ta' Lulju 1999.

               (2)

               F'konformità mal-Artikolu 78 tal-Ftehim, il-Kunsill ta' Kooperazzjoni stabbilit mill-Ftehim jista' jagħmel rakkomandazzjonijiet xierqa biex jinkisbu l-għanijiet tal-Ftehim.

               (3)

               Il-Partijiet qablu li jistabbilixxu l-Prijoritajiet ta' Sħubija bl-għan li jipprovdu gwida u enfasi għall-ħidma konġunta tagħhom fuq bażi ta' settur b'settur.

               (4)

               Il-Prijoritajiet ta' Sħubija ser jiġu adottati mill-Kunsill ta' Kooperazzjoni.

               (5)

               Il-pożizzjoni tal-Unjoni fi ħdan il-Kunsill ta' Kooperazzjoni fir-rigward tal-adozzjoni tal-Prijoritajiet ta' Sħubija UE-Armenja għandha tiġi adottata mill-Kunsill,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed, f'isem l-Unjoni, fi ħdan il-Kunsill ta' Kooperazzjoni stabbilit mill-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Armenja, min-naħa l-oħra, fir-rigward tal-adozzjoni tal-Prijoritajiet ta' Sħubija UE-Armenja, għandha tkun ibbażata fuq l-abbozz ta' Rakkomandazzjoni tal-Kunsill ta' Kooperazzjoni, kif inhu anness ma' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-25 ta' Settembru 2017.

            Għall-Kunsill

            Il-President

         M. MAASIKAS

      (1)  ĠU L 239, 9.9.1999, p. 3.

      ABBOZZ
      RAKKOMANDAZZJONI Nru …/2017 TAL-KUNSILL TA' KOOPERAZZJONI UE-ARMENJA
      ta' …
      dwar il-Prijoritajiet ta' Sħubija UE-Armenja
      IL-KUNSILL TA' KOOPERAZZJONI UE-ARMENJA,
      Wara li kkunsidra l-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Armenja, min-naħa l-oħra, u b'mod partikolari l-Artikolu 78 tiegħu,
      Billi:

                  (1)

                  Il-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Armenja, min-naħa l-oħra (1) (“il-Ftehim”), ġie ffirmat fit-22 ta' April 1996 u daħal fis-seħħ fl-1 ta' Lulju 1999.

                  (2)

                  F'konformità mal-Artikolu 78 tal-Ftehim, il-Kunsill ta' Kooperazzjoni jista' jagħmel rakkomandazzjonijiet xierqa biex jinkisbu l-għanijiet tal-Ftehim.

                  (3)

                  Skont l-Artikolu 95(1) tal-Ftehim, il-Partijiet għandhom jieħdu kwalunkwe miżura ġenerali jew speċifika meħtieġa biex jissodisfaw l-obbligi tagħhom skont il-Ftehim u għandhom jagħmlu ħilithom biex l-objettivi stabbiliti fil-Ftehim jintlaħqu.

                  (4)

                  Ir-rieżami tal-Politika Ewropea tal-Viċinat ippropona fażi ġdida ta' involviment mas-sħab, li tippermetti sens akbar ta' sjieda miż-żewġ naħat.

                  (5)

                  L-Unjoni u l-Armenja qablu li jikkonsolidaw is-sħubija tagħhom billi jaqblu fuq sett ta' prijoritajiet għall-perjodu 2017-2020 bl-għan li jappoġġjaw u jsaħħu r-reżiljenza u l-istabbiltà tal-Armenja.

                  (6)

                  Il-Partijiet għall-Ftehim għalhekk qablu fuq it-test tal-Prijoritajiet ta' Sħubija UE-Armenja, li ser jappoġġaw l-implimentazzjoni tal-Ftehim, filwaqt li jiffokaw fuq il-kooperazzjoni f'interessi kondiviżi identifikati b'mod komuni,

            ADOTTA DIN IR-RAKKOMANDAZZJONI:
      Artikolu 1
      Il-Kunsill ta' Kooperazzjoni jirrakkomanda li l-Partijiet jimplimentaw il-Prijoritajiet ta' Sħubija UE-Armenja, kif stipulat fl-Anness.
      Artikolu 2
      Din ir-Rakkomandazzjoni għandha tieħu effett fid-data tal-adozzjoni tagħha.

         Magħmul fi Brussell, …

               Għall-Kunsill ta' Kooperazzjoni

               Il-President

         (1)  ĠU L 239, 9.9.1999, p. 3.


title: Deċiżjoni tal-Parlament Ewropew tal-5 ta’ Mejju 2010 dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà Marittima għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/169

         DEĊIŻJONI TAL-PARLAMENT EWROPEW
   tal-5 ta’ Mejju 2010
   dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà Marittima għas-sena finanzjarja 2008
   (2010/530/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija Ewropea għas-Sigurtà Marittima għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sigurtà Marittima għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Parlament Ewropew u tal-Kunsill (KE) Nru 1406/2002 tas-27 ta’ Ġunju 2002 li jistabbilixxi Aġenzija Marittima Ewropea tas-Sigurtà (3), u b’mod partikolari l-Artikolu 19 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b’mod partikolari fl-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0081/2010),

               1.

               Jagħti l-kwittanza lid-direttur eżekuttiv tal-Aġenzija Ewropea għas-Sigurtà Marittima għall-implimentazzjoni tal-baġit tal-Aġenzija għas-sena finanzjarja 2008;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur eżekuttiv tal-Aġenzija Ewropea għas-Sigurtà Marittima, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 55.

      (2)  ĠU L 248, 16.9.2002, p. 1.

      (3)  ĠU L 208, 5.8.2002, p. 1.

      (4)  ĠU L 357, 31.12.2002, p. 72.
    ---documentbreak---

               25.9.2010

               MT

               Il-Ġurnal Uffiċjali tal-Unjoni Ewropea

               L 252/170

         RIŻOLUZZJONI TAL-PARLAMENT EWROPEW
   tal-5 ta' Mejju 2010
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza dwar l-implimentazzjoni tal-baġit tal-Aġenzija Ewropea għas-Sigurtà Marittima għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija Ewropea għas-Sigurtà Marittima għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sigurtà Marittima għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament tal-Parlament Ewropew u tal-Kunsill (KE) Nru 1406/2002 tas-27 ta' Ġunju 2002 li jistabbilixxi Aġenzija Marittima Ewropea tas-Sigurtà (3), u b'mod partikolari l-Artikolu 19 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b'mod partikolari fl-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0081/2010),

               A.

               billi l-Qorti tal-Awdituri tindika li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli u li l-operazzjonijiet li jaqgħu taħthom huma legali u regolari,

               B.

               billi fit-23 ta' April 2009 il-Parlament ta l-kwittanza lid-Direttur Eżekuttiv tal-Aġenzija tas-Sigurtà Marittima Ewropea fir-rigward tal-implimentazzjoni tal-baġit tal-Aġenzija għas-sena finanzjarja 2007 (5) u fir-riżoluzzjoni tiegħu li takkumpanja interalia d-deċiżjoni ta' kwittanza:

                           —

                           osserva li l-Qorti tal-Awdituri elenkat 32 trasferiment tal-baġit fl-2007 u nnota l-kritika tal-Qorti tal-Awdituri fir-rigward tan-numru għoli ta' trasferimenti,

                           —

                           innota li, l-istess bħal fl-2006, il-Qorti tal-Awdituri reġgħet sabet li ttieħdu impenji legali qabel ma ttieħdu l-impenji baġitarji korrispondenti,

                           —

                           jistieden lill-Aġenzija biex tiżgura li l-proċeduri ta' reklutaġġ tagħha jkunu trasparenti u ma jkunux diskriminatorji, b'mod partikulari billi tiżgura l-parteċipazzjoni tal-kumitat tal-persunal.

      Prestazzjoni

               1.

               Jinsab diżappuntat li l-Aġenzija naqset li tħejji programm ta' ħidma pluriennali u li l-programm ta' ħidma annwali tagħha ma kienx relatat mal-baġit għall-impenji tagħha; jinsisti dwar l-importanza għall-Aġenzija li jiġu stabbiliti għanijiet SMART u indikaturi RACER fit-tfassil tal-programm tagħha bl-iskop ta' evalwazzjoni tal-prestazzjoni tagħha; jinnota, madankollu, it-tweġiba tal-aġenzija li tassigura li tejbet il-programm ta' ħidma tagħha għall-2009 bit-twaqqif ta' objettivi u indikaturi ta' prestazzjoni ewlenin u sistema aħjar ta' ppjanar tar-riżorsi; għalhekk jitlob, li din l-istrateġija titressaq lill-Parlament malajr kemm jista' jkun; jistieden, barra minn hekk, lill-Aġenzija biex tqis l-introduzzjoni tad-dijagramma ta' Gantt fil-programmazzjoni ta' kull attività operattiva tagħha, sabiex tindika b'mod konċiż l-ammont ta' żmien li jkun ħa kull membru tal-persunal fuq proġett u tħeġġeġ approċċ orjentat lejn il-kisba tar-riżultati;

               2.

               Jitlob lill-Aġenzija biex tippreżenta, fit-tabella komparattiva tagħha, li tinhemeż mar-rapport li jmiss tal-Qorti, li turi l-operazzjonijiet magħmula matul is-sena ta' kwittanza eżaminata u dawk effettwati waqt is-sena finanzjarja preċedenti, sabiex l-awtorità ta' kwittanza tkun tista' tevalwa aħjar il-prestazzjoni tal-Aġenzija bejn sena u oħra;

      Ġestjoni baġitarja u finanzjarja

               3.

               Jilqa' b'sodisfazzjon il-fatt li l-Qorti tal-Awdituri sabet li l-kontijiet tal-Aġenzija Ewropea għas-Sigurtà Marittima għall-2008 kienu affidabbli u li t-tranżazzjonjiet sottostanti, meħuda bħala entità sħiħa, kienu legali u regolari;

               4.

               Jinnota li l-Aġenzija Ewropea għas-Sigurtà Marittima rċeviet EUR 44 300 000 f'approprjazzjonijiet għall-impenji u EUR 46 890 000 f'approprjazzjonijiet għall-ħlasijiet mill-Baġit tal-Unjoni għall-2008;

               5.

               Jiġġudika bħala preokkupanti l-fatt li l-Qorti tal-Awdituri reġgħet sabet numru kbir ta' trasferimenti tal-baġit fl-2008 (52 fl-2008 u 32 fl-2007); jinnota t-tweġiba tal-Aġenzija li tiddikjara li t-trasferimenti prospettivi għall-ispejjeż amministrattivi kienu limitati għall-perjodu 2008-2009 minħabba r-rilokazzjoni tal-Aġenzija fl-uffiċċji definittivi tagħha; jinsab imħasseb, b'mod partikolari, minħabba l-fatt li bejn Ġunju u Novembru 2008, aktar minn EUR 2 000 000 li jikkorrispondu għall-approprjazzjonijiet destinati għall-ispejjeż tal-persunal ġew trasferiti għal-linji tal-baġit iddedikati għall-ispejjeż amministrattivi, u dan wassal biex jiżdiedu l-approprjazzjonijiet trasferiti għas-sena finanzjarja 2009 u biex jitnaqqas l-ammont li għandu jitħallas lura lill-Kummissjoni; jinnota, madankollu, it-tweġiba tal-Aġenzija li timpenja ruħha li tkompli bl-isforzi tagħha bil-ħsieb li ttejjeb l-ippjanar u s-sorveljanza tagħha u b'hekk tnaqqas in-numru ta' modifiki baġitarji;

               6.

               Jinnota li, l-istess bħal fl-2006 u fl-2007, il-Qorti tal-Awdituri reġgħet sabet li ttieħdu impenji legali qabel ma ttieħdu l-impenji baġitarji korrispondenti, jistieden, għaldaqstant, lill-Aġenzija biex tirdoppja l-isforzi tagħha fl-attivitajiet ta' formazzjoni u ta' komunikazzjoni biex fil-ġejjieni jiġu evitati sitwazzjonijiet bħal dawn; jitlob, barra minn hekk, li l-azzjonijiet meħuda f'dan il-qasam jiġu rreġistrati fir-rapport ta' attività annwali tal-Aġenzija għall-2009;

               7.

               Jinnota li l-kontijiet tal-Aġenzija għas-sena finanzjarja 2008 juru dħul mill-interessi ta' EUR 519 598,10, li minnhom EUR 472 251,18 diġà tħallsu lura lid-Direttorat Ġenerali għall-Enerġija u t-Trasport, u l-bqija ta' EUR 47 346,92 daħlu fil-kontijiet bħala spejjeż dovuti; jikkonkludi li mir-rendikonti finanzjarji annwali u mil-livell tal-pagamenti tal-imgħax l-Aġenzija għandha livell tar-riżervi ta' flus kontanti permanentement għoli ħafna; jinnota b'sodisfazzjoni li sal-31 ta' Diċembru 2008 l-ammont tar-riżervi ta' flus kontanti tal-Aġenzija kien tnaqqas għal EUR 3 610 677,41; jitlob lill-Kummissjoni biex teżamina l-mezzi biex jiġi żgurat li r-riżervi ta' flus kontanti jkunu ġestiti b'mod sħiħ fuq bażi orjentata lejn il-ħtiġijiet, skont l-Artikolu 15(5) tar-Regolament (KE, Euratom) Nru 2343/2002, u x'tibdil irid isir fl-istrateġija sabiex ir-riżervi ta' flus kontanti tal-Impriża Konġunta jinżammu permanentament baxxi kemm jista' jkun;

      Verifika interna u riżorsi umani

               8.

               Jirrikonoxxi li sal-aħħar tal-2008 l-Aġenzija implimentat 25 rakkomandazzjoni tas-Servizz tal-Verifika Interna (IAS) minn 32 mill-2006; jinnota li r-rakkomandazzjonijiet ikkunsidrati bħala “importanti ħafna” jirrigwardaw: l-adozzjoni tar-Regoli għall-Implimentazzjoni tar-Regolamenti tal-Persunal li jikkonċernaw ir-reklutaġġ ta' staff temporanju bi qbil mar-Regolamenti tal-Persunal; il-kontrolli fil-proċedura tal-għażla biex jiġu żgurati aktar trasparenza u trattament ugwali għall-kandidati; l-iżvilupp ta' strateġija għall-ippjanar tal-karrieri (inklużi attivitajiet ta' taħriġ, ikkowċjar u ta' superviżjoni); u l-ippjanar aħjar tar-riżorsi umani;

               9.

               Jirreferi, għal osservazzjonijiet oħra ta' natura orizzontali, li jakkumpanjaw id-Deċiżjoni ta' kwittanza, għar-riżoluzzjoni tiegħu tal-5 ta' Mejju 2010 (6) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 304, 15.12.2009, p. 55.

      (2)  ĠU L 248, 16.9.2002, p. 1.

      (3)  ĠU L 208, 5.8.2002, p. 1.

      (4)  ĠU L 357, 31.12.2002, p. 72.

      (5)  ĠU L 255, 26.9.2009, p. 172.

      (6)  Texts adopted, P7_TA(2010)0139 (Ara paġna 241 ta' dan il-Ġurnal Uffiċjali).


title: Deċiżjoni tal-Kumitat Politiku u ta' Sigurtà (PESK) 2017/1012 tat-13 ta' Ġunju 2017 li testendi l-mandat tal-Kap tal-Missjoni tal-Unjoni Ewropea għall-Istat tad-Dritt fil-Kosovo (Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244(1999) u mal-Opinjoni tal-QIĠ dwar id-dikjarazzjoni tal-indipendenza tal-Kosovo. ) (EULEX KOSOVO) (EULEX KOSOVO/1/2017)

text:
                  16.6.2017

                  MT

                  Il-Ġurnal Uffiċjali tal-Unjoni Ewropea

                  L 153/27

            DEĊIŻJONI TAL-KUMITAT POLITIKU U TA' SIGURTÀ (PESK) 2017/1012
      tat-13 ta' Ġunju 2017
      li testendi l-mandat tal-Kap tal-Missjoni tal-Unjoni Ewropea għall-Istat tad-Dritt fil-Kosovo (*1) (EULEX KOSOVO) (EULEX KOSOVO/1/2017)
      IL-KUMITAT POLITIKU U TA' SIGURTÀ,
      Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
      Wara li kkunsidra l-Azzjoni Konġunta tal-Kunsill 2008/124/PESK tal-4 ta' Frar 2008 dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (1), u b'mod partikolari l-Artikolu 12(2) tagħha,
      Billi:

                  (1)

                  Taħt l-Artikolu 12(2) tal-Azzjoni Konġunta 2008/124/PESK, il-Kumitat Politiku u ta' Sigurtà (KPS) huwa awtorizzat, f'konformità mat-tielet paragrafu tal-Artikolu 38 tat-Trattat, li jieħu d-deċiżjonijiet rilevanti bl-għan li jeżerċita l-kontroll politiku u d-direzzjoni strateġika tal-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO), inkluża d-deċiżjoni tal-ħatra ta' Kap tal-Missjoni.

                  (2)

                  Fl-14 ta' Ġunju 2016, il-Kunsill adotta d-Deċiżjoni (PESK) 2016/947 (2) biex emenda l-Azzjoni Konġunta 2008/124/PESK u estenda t-tul ta' żmien ta' EULEX KOSOVO sal-14 ta' Ġunju 2018.

                  (3)

                  Fl-20 ta' Lulju 2016, il-KPS adotta d-Deċiżjoni (PESK) 2016/1207 (3), biex ħatar lis-Sinjura Alexandra PAPADOPOULOU bħala l-Kap tal-Missjoni EULEX KOSOVO mill-1 ta' Settembru 2016 sal-14 ta' Ġunju 2017.

                  (4)

                  Fit-30 ta' Mejju 2017, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet l-estensjoni tal-mandat tas-Sinjura Alexandra PAPADOPOULOU bħala l-Kap tal-Missjoni EULEX KOSOVO għall-perijodu mill-15 ta' Ġunju 2017 sal-14 ta' Ġunju 2018,

            ADOTTA DIN ID-DEĊIŻJONI:
      Artikolu 1
      Il-mandat tas-Sinjura Alexandra PAPADOPOULOU bħala l-Kap tal-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO) huwa b'dan estiż għall-perijodu mill-15 ta' Ġunju 2017 sal-14 ta' Ġunju 2018.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fi Brussell, it-13 ta' Ġunju 2017.

               Għall-Kumitat Politiku u ta' Sigurtà

               Il-President

            W. STEVENS

         (*1)  Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244(1999) u mal-Opinjoni tal-QIĠ dwar id-dikjarazzjoni tal-indipendenza tal-Kosovo.

         (1)  ĠU L 42, 16.2.2008, p. 92.

         (2)  Id-Deċiżjoni tal-Kunsill (PESK) 2016/947 tal-14 ta' Ġunju 2016 li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo (EULEX KOSOVO) (ĠU L 157, 15.6.2016, p. 26).

         (3)  Id-Deċiżjoni tal-Kumitat Politiku u ta' Sigurtà (PESK) 2016/1207 tal-20 ta' Lulju 2016 dwar il-ħatra tal-Kap tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (EULEX KOSOVO/1/2016) (ĠU L 198, 23.7.2016, p. 49).


title: 2007/47/KE: Deċiżjoni tal-Bank Ċentrali Ewropew tat- 18 ta' Diċembru 2006 li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali mhux parteċipanti (BĊE/2006/26)

text:
               31.1.2007

               MT

               Il-Ġurnal Uffiċjali ta’ l-Unjoni Ewropea

               15

         DEĊIŻJONI TAL-BANK ĊENTRALI EWROPEW
   tat-18 ta' Diċembru 2006
   li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali mhux parteċipanti
   (BĊE/2006/26)
   (2007/47/KE)
   IL-KUNSILL ĠENERALI TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, b'mod partikolari l-Artikolu 48,
   Billi:

               (1)

               Id-Deċiżjoni BĊE/2004/10 tat-23 ta' April 2004, li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali mhux parteċipanti (1), iddeterminat il-persentaġġ tas-sottoskrizzjoni tal-kapital tal-Bank Ċentrali Ewropew (BĊE) li l-banek ċentrali nazzjonali (BĊNi) ta' l-Istati Membri li ma jkunux adottaw il-euro fl-1 ta' Mejju 2004, kellhom obbligazzjoni li jħallsu fl-1 ta' Mejju 2004, bħala kontribuzzjoni ta' l-ispejjeż operattivi tal-BĊE.

               (2)

               Minħabba s-sħubija tal-Bulgarija u r-Rumanija fl-Unjoni Ewropea u minħabba li l-BĊNi rispettivi tagħhom se jissieħbu fis-SEBĊ fl-1 ta' Jannar 2007, id-Deċiżjoni BĊE/2006/21 tal-15 ta' Diċembru 2006 dwar l-ishma ta' persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (2) tistabbilixxi b'effett mill-1 ta' Jannar 2007, l-ippeżar il-ġdid assenjat lil kull BĊN li se jkun membru tas-SEBĊ fl-1 ta' Jannar 2007, fl-iskema għas-sottoskrizzjoni tal-kapital imkabbar tal-BĊE (minn issa “l quddiem l-ippeżar ta' l-iskema kapitali” u l-“iskema kapitali” rispettivament).

               (3)

               Il-kapital sottoskritt tal-BĊE se jkun EUR 5 760 652 402,58 b'effet mill-1 ta' Jannar 2007.

               (4)

               L-iskema kapitali teħtieġ l-adozzjoni ta' deċiżjoni ġdida tal-BĊE li tirrevoka d-Deċiżjoni BĊE/2004/10 b'effett mill-1 ta' Jannar 2007, u li tiddetermina l-persentaġġ tal-kapital sottoskritt tal-BĊE li l-BĊNi ta' l-Istati Membri li ma jkunux adottaw l-euro sa l-1 ta' Jannar 2007, (minn issa 'l quddiem “il-BĊNi mhux parteċipanti”) għandhom obbligazzjoni biex iħallsu b'effett mill-1 ta' Jannar 2007.

               (5)

               Minħabba l-Artikoli 3.5 u 6.6 tar-Regoli ta' Proċedura tal-Kunsill Ġenerali tal-Bank Ċentrali Ewropew, il-Gvernaturi tal-Bulgarian National Bank u tal-Banca Naţională a României kellhom l-opportunità biex jissottomettu osservazzjonijiet dwar din id-Deċiżjoni qabel l-adozzjoni tagħha,

         IDDEĊIEDA KIF ĠEJ:
   Artikolu 1
   Daqs u forma ta' kapital imħallas
   Kull BĊN mhux parteċipanti għandu jħallas 7 % tas-sottoskrizzjoni tiegħu għall-kapital tal-BĊE b'effett mill-1 ta' Jannar 2007. Wara li jitqies l-ippeżar ta' l-iskema kapitali deskritta fl-Artikolu 2 tad-Deċiżjoni BĊE/2006/21, kull BĊN mhux parteċipanti għandu jħallas b'effett mill-1 ta' Jannar 2007, l-ammont muri ħdejn ismu fit-tabella li ġejja:

               BĊN mhux parteċipanti

               (EUR)

               Bulgarian National Bank

               3 561 868,99

               Česká národní banka

               5 597 049,87

               Danmarks Nationalbank

               6 104 332,92

               Eesti Pank

               686 727,37

               Central Bank of Cyprus

               503 653,84

               Latvijas Banka

               1 134 330,06

               Lietuvos bankas

               1 684 760,40

               Magyar Nemzeti Bank

               5 299 051,33

               Bank Ċentrali ta' Malta

               250 818,81

               Narodowy Bank Polski

               19 657 419,83

               Banca Naţională a României

               10 156 951,89

               Národná banka Slovenska

               2 727 956,95

               Sveriges Riksbank

               9 400 866,26

               Bank of England

               56 187 041,67

         Artikolu 2
   Aġġustament tal-kapital imħallas
   1.   Minħabba li kull BĊN mhux parteċipanti, bl-eċċezzjoni tal-Bulgarian National Bank u l-Banca Naţională a României, diġa ħallas 7 % tas-sehem tiegħu fil-kapital sottoskritt tal-BĊE kif applikabbli sal-31 ta' Diċembru 2006, skond id-Deċiżjoni BĊE/2004/10, kull wieħed minnhom, bl-eċċezzjoni tal-Bulgarian National Bank u l-Banca Naţională a României, għandhom jew jittrasferixxu ammont addizjonali lill-BĊE, jew jirċievu ammont lura mill-BĊE, kif jixraq, sabiex jaslu għall-ammonti murija fit-tabella fl-Artikolu 1.
   2.   Il-Bulgarian National Bank u l-Banca Naţională a României għandhom jittrasferixxu lill-BĊE l-ammont muri ħdejn isimhom fit-tabella fl-Artikolu 1.
   3.   It-trasferimenti kollha skond dan l-Artikolu għandhom isiru skond id-Deċiżjoni BĊE/2006/23 tal-15 ta' Diċembru 2006 li tistabbilixxi t-termini u l-kundizzjonijiet għat-trasferimenti ta' l-ishma kapitali tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas (3).
   Artikolu 3
   Dispożizzjonijiet finali
   1.   Din id-Deċiżjoni għandha tidħol fis-seħħ fl-1 ta' Jannar 2007.
   2.   Id-Deċiżjoni BĊE/2004/10 qed tiġi hawnhekk abrogata b'effett mill-1 ta' Jannar 2007.
   3.   Ir-referenzi għad-Deċiżjoni BĊE/2004/10 għandhom jiġu interpretati bħala referenzi magħmulin għal din id-Deċiżjoni.

      Magħmula fi Frankfurt am Main, it-18 ta' Diċembru 2006.

            Il-President tal-BĊE

         Jean-Claude TRICHET

      (1)  ĠU L 205, 9.6.2004, p. 19.

      (2)  Ara paġna 1 ta' dan il-Ġurnal Uffiċjali.

      (3)  Ara paġna 5 ta' dan il-Ġurnal Uffiċjali.


title: 2004/712/KE: Id-Deċiżjoni tal-Parlament Ewropew tal-21 ta' April 2004 dwar kwittanza lid-Direttur taċ-Ċentru għall-Iżvilupp tat-Taħriġ Vokazzjonali fir-rigward ta' l-implimentazzjoni tal-baġit tiegħu għas-sena finanzjarja 2002

text:
               21.4.2004

               MT

               Il-Ġurnal Uffiċjali ta’ l-Unjoni Ewropea

               L 330/6

         ID-DEĊIŻJONI TAL-PARLAMENT EWROPEW
   tal-21 ta' April 2004
   dwar kwittanza lid-Direttur taċ-Ċentru għall-Iżvilupp tat-Taħriġ Vokazzjonali fir-rigward ta' l-implimentazzjoni tal-baġit tiegħu għas-sena finanzjarja 2002
   (2004/712/KE)

    ---documentbreak---

               21.4.2004

               MT

               Il-Ġurnal Uffiċjali ta’ l-Unjoni Ewropea

               L 330/6

         IR-RIŻOLUZZJONI
   tal-Parlament Ewropew bil-kummenti li jakkumpanjaw id-Deċiżjoni ta' kwittanza lid-Direttur taċ-Ċentru għall-Iżvilupp tat-Taħriġ Vokazzjonali fir-rigward ta' l-implimentazzjoni tal-baġit tiegħu għas-sena finanzjarja 2002


title: Deċiżjoni tal-Kunsill tad- 9 ta’ Ottubru 2009 li taħtar membri Sloveni u membri supplenti tal-Kumitat Konsultattiv dwar is-Sigurtà Soċjali tal-Ħaddiema Migranti

text:
               13.10.2009

               MT

               Il-Ġurnal Uffiċjali tal-Unjoni Ewropea

               C 245/17

      DEĊIŻJONI TAL-KUNSILL

   tad-9 ta’ Ottubru 2009
   li taħtar membri Sloveni u membri supplenti tal-Kumitat Konsultattiv dwar is-Sigurtà Soċjali tal-Ħaddiema Migranti
   2009/C 245/06
   IL-KUNSILL TAL-UNJONI EWROPEA,
   Wara li kkunsidra r-Regolament (KEE) Nru 1408/71 tal-14 ta’ Ġunju 1971 dwar l-applikazzjoni tal-iskemi tas-sigurtà soċjali għall-persuni impjegati, għall-persuni li jaħdmu għal rashom u għall-membri tal-familji tagħhom li jiċċaqalqu ġewwa l-Komunitá (1), u b’mod partikolari l-Artikolu 82 tiegħu,
   Wara li kkunsidra l-listi ta’ kandidati ppreżentati lill-Kunsill mill-Gvernijiet tal-Istati Membri,
   Billi:

               (1)

               bid-Deċiżjoni tiegħu tat-30 ta’ Marzu 2009 (2), il-Kunsill ħatar il-membri u l-membri supplenti tal-Kumitat Konsultattiv dwar is-Sigurtà Soċjali tal-Ħaddiema Migranti għall-perijodu mit-30 ta’ Marzu 2009 sad-29 ta’ Marzu 2011, bl-eċċezzjoni ta' ċerti membri inklużi l-membri Sloveni u l-membri supplenti.

               (2)

               il-Gvern Sloven ippreżenta nomini għal għadd ta' karigi li għandhom jimtlew,

         IDDEĊIEDA:
   Artikolu waħdieni
   Dawn li ġejjin huma b’dan maħtura membri u membri supplenti tal-Kumitat Konsultattiv dwar is-Sigurtà Soċjali tal-Ħaddiema Migranti għall-perijodu li jintemm fid-29 ta' Marzu 2011:

      RAPPREŻENTANTI TAL-GVERN

               Pajjiż

               Membri

               Supplenti

               Slovenja

               Is-Sinjura Jana LOVŠIN
               Is-Sinjura Zvezdana VEBER-HARTMAN

               Is-Sinjura Janja ROMIH

      RAPPREŻENTANTI TAL-UNIONS TAL-ĦADDIEMA

               Pajjiż

               Membri

               Supplenti

               Slovenja

               Is-Sinjura Metka ROKSANDIĆ
               Is-Sinjura Maja KONJAR

               Is-Sur Ivan AŠENBERGER

      RAPPREŻENTANTI TAL-ORGANIZZAZZJONIJIET TA’ MIN IĦADDEM

               Pajjiż

               Membri

               Supplenti

               Slovenja

               Is-Sinjrua Urška JEREB
               Is-Sur Tomaž BERNIK

               Is-Sinjura Slavi PIRŠ

      Magħmul fil-Luxembourg, id-9 ta’ Ottubru 2009.

            Għall-Kunsill

            Il-President

         Å. TORSTENSSON

      (1)  ĠU L 149, 5.7.1971, p. 2.

      (2)  ĠU C 83, 7.4.2009, p. 19.


title: 2013/683/UE: Deċiżjoni tal-Kunsill tad- 19 ta’ Novembru 2013 li taħtar membru Franċiż fil-Kumitat Ekonomiku u Soċjali Ewropew

text:
               27.11.2013

               MT

               Il-Ġurnal Uffiċjali tal-Unjoni Ewropea

               L 316/44

         DEĊIŻJONI TAL-KUNSILL
   tad-19 ta’ Novembru 2013
   li taħtar membru Franċiż fil-Kumitat Ekonomiku u Soċjali Ewropew
   (2013/683/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 302 tiegħu,
   Wara li kkunsidra l-proposta tal-Gvern Franċiż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta’ Settembru 2010 il-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2010 sal-20 ta’ Settembru 2015 (1).

               (2)

               Post ta’ membru fil-Kumitat Ekonomiku u Soċjali Ewropew sar vakanti wara t-tmiem tal-mandat tas-Sur Gilbert BROS,

         ADOTTA DIN ID-DEĊIŻJONI:
   Artikolu 1
   Is-Sur Christophe HILLAIRET, Membre du Bureau de l’APCA, huwa b’dan maħtur membru tal-Kumitat Ekonomiku u Soċjali Ewropew għall-bqija tal-mandat attwali, li tibqa’ għaddejja sal-20 ta’ Settembru 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-19 ta’ Novembru 2013.

            Għall-Kunsill

            Il-President

         L. LINKEVIČIUS

      (1)  ĠU L 251, 25.9.2010, p. 8.


title: 2007/811/KE,Euratom: Deċiżjoni tar-rappreżentanti tal-gvernijiet ta’ l-istati membri tal- 5 ta’ Diċembru 2007 li taħtar imħallef fil-Qorti tal-Ġustizzja tal-Komunitajiet Ewropej

text:
               11.12.2007

               MT

               Il-Ġurnal Uffiċjali ta’ l-Unjoni Ewropea

               L 325/89

         DEĊIŻJONI TAR-RAPPREŻENTANTI TAL-GVERNIJIET TA’ L-ISTATI MEMBRI
   tal-5 ta’ Diċembru 2007
   li taħtar imħallef fil-Qorti tal-Ġustizzja tal-Komunitajiet Ewropej
   (2007/811/KE, Euratom)
   IR-RAPPREŻENTANTI TAL-GVERNIJIET TA’ L-ISTATI MEMBRI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 223 tiegħu,
   Wara li kkunsidraw it-Trattat li jistabbilixxi l-Komunità Ewropea ta’ l-Enerġija Atomika, u b’mod partikolari l-Artikolu 139 tiegħu,
   Billi:
   Skond l-Artikoli 5 u 7 tal-Protokoll dwar l-Istatut tal-Qorti tal-Ġustizzja u b’konsegwenza tar-riżenja tas-Sur Romain SCHINTGEN, għandu jiġi maħtur imħallef għall-perijodu li fadal tal-mandat tiegħu, jiġifieri sas-6 ta’ Ottubru 2009,
   IDDEĊIDEW KIF ĠEJ:
   Artikolu 1
   Is-Sur Jean-Jacques KASEL huwa b’dan maħtur imħallef tal-Qorti tal-Ġustizzja tal-Komunitajiet Ewropej mid-data tal-ġurament tiegħu sas-6 ta’ Ottubru 2009.
   Artikolu 2
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmula fi Brussell, 5 ta' Diċembru 2007.

            Il-President

         A. MENDONÇA E MOURA